Marquinhos

**Marcos Aoás Corrêa** (bɛ dɔɣi o la silimin gɔli May biɛɣ'pia ni anahi dali yuuni 1994), shɛba mi o la  **Marquinhos** (Brazilian Portuguese: [maʁˈkĩj̃us]), o nyɛla Brazilian boliŋmɛra baŋda ŋun ŋmɛri nyaaŋa n-tiri Ligue 1 club Paris Saint-Germain, din ni ka o nyɛ bɛ boliŋmɛriba maa kpɛma, ka lahi ŋmɛri n-tiri Brazil national team. O tooi ŋmɛri la centre-back, o ni tooi lahi ŋmɛ nyaaŋa.  O nyɛla bɛ ni kali so pahi boliŋmɛra shɛba ban ŋmɛri nyaaŋa viɛnyɛla dunia boliŋmɛriba zaa puuni.

O pili la o boli ŋmɛbu tuma Corinthians, din daa niŋ ka bɛ kpaɣi yuuni  2012 Copa Libertadores nyaaŋa, o daa chaŋ Roma ka di nyɛla laɣiri din yiɣisi €3 million ka bɛ daa zaŋ voogi o. Marquinhos daa nyɛla ŋun ŋmɛri saha kam n-tiri Roma lala yuuni maa hali ka bɛ ti paai Coppa Italia final. Silimin gɔli July yuuni 2013, o daa chaŋ Paris Saint-Germain ka di nyɛla laɣiri din yiɣisi €31.4 million ka bɛ daa zaŋ da o ka  bɛ alikawli daa nyɛ yuma anu, di nyɛla din pahi boliŋmɛra shɛba ban bɛ paai yuun pishi ka bɛ da laɣa kara puuni.  Marquinhos nyɛla ŋun daa bɛ tooi ŋmɛri saha kam din daa niŋ ka o yɛli yɛltɔɣa pa compatriot David Luiz yuuni  2014 nyaaŋa. Marquinhos daa nyɛla ŋun pahi  PSG's  boliŋmɛriba ban daa paai yuuni 2020 UEFA Champions League final zuɣu. Din daa niŋ ka Thiago Silva's yi silimin gɔli August yuuni  2020 nyaaŋa , Marquinhos n-daa deei boli ŋmɛri kpamli. Capu shɛŋa o ni kpaɣi ni PSG nyɛ eight Ligue 1 titles ni  twelve domestic cups, ka nyɛ ŋun pahi buta zuɣu boliŋmɛra shɛba ban ŋmɛ boli pam n-ti club ŋɔ.

Marquinhos tuuli international boli ŋmɛ n-ti Brazil nyɛ yuuni 2013, ka daa pahi bɛ under-21 side  ban daa kpaɣi yuuni 2014 Toulon Tournament. O daa lahi nyɛla ŋun pahi o tiŋgbani ŋɔ boliŋmɛraba zuɣu yuuni  2015 Copa América ni yuuni shɛli din daa paya na  Copa América Centenario, ka daa di gold medal yuuni 2016 Olympics. O daa lahi pahi yuuni  2018 FIFA World Cup, yuuni  2019 Copa América, yuuni 2021 Copa América n-ti pahi yuuni 2022 World Cup, ka daa kpaɣi capu maa.

=Club Tuma=
### Corinthians
Marquinhos daa pahi la Corinthians din daa niŋ ka o na nyɛ yuma anii yuuni  2002. Din daa niŋ ka bɛ kpaɣi state junior cup, bɛ daa zaŋ o pahi senior matchday squad silimin gɔli January biɛɣ'pihita yini ka dali yuuni  2012, amaa ka bɛ daa lee bɛ kpɛhi o bɛ 1–0 yiŋ nasara nyɛbu bɛ mini Linense boli din daa ŋmɛ Campeonato Paulista.  O tuuli boli ŋmɛ n-ti ba n-daa nyɛ silimin gɔli February biɛɣ'pishi ayi ka dali, din daa niŋ ka o ŋmɛ minti pihiwɔyi bɛ nasara nyɛbu bɛ mini São Caetano. O daa ŋmɛ la bunii zuɣu lala yuuni maa,  *Timão*  ni daa do tibuli maa zuɣusaa la, Ponte Preta daa gari bɛ zuɣu bɛ play-offs quarter-finals.

Din daa niŋ ka bɛ naai state championship nyaaŋa,  Marquinhos daa tuui ŋmɛ n-ti Campeonato Brasileiro Série A silimin gɔli May biɛɣ'pishi dali yuuni 2012, din daa niŋ ka o ŋmɛ minti pihiwɔyi bɛ 0–1 nasara koŋbu bɛ mini Fluminense din daa ŋmɛ Paulo Machado de Carvalho Stadium; bɛ zaa daa bola vuhim n-ti bɛ boliŋmɛriba din daa niŋ ka bɛ zaa bori ni bɛ paai Copa Libertadores. O daa ŋmɛ la bola ayobu national championship maa ni, amaa bɛ daa lee bɛ kpɛhi o din daa niŋ ka bɛ kpaɣi yuuni 2012 Copa Libertadores Finals bɛ mini Boca Juniors.

### Roma
Silimin gɔli July yuuni 2012, Marquinhos daa dihi o nuu gbana zuɣu n-ti Italian club Roma ka daa yi Corinthians. Di daa nyɛla yuuni yini alikawli ni laɣiri din yiɣisi €1.5&nbsp;million, amaa ka pahi paai  €3&nbsp;million o bunii boli ŋmɛ n-ti ba nyaaŋa. O ni be Roma, bɛ daa booni o la "Marcos" din daa sabi pa o liika zuɣu din yɛn chɛ ka nangbani kpeeni kani o mini o boli ŋmɛri kpee ŋun yuli daa booni  Marquinho sunsuuni .

Marquinhos daa tumi ŋmɛ boli n-ti ba silimin gɔli September biɛɣ'pia ni ayobu dali bɛ 2–3 nasara koŋbu bɛ mini Bologna din daa ŋmɛ Stadio Olimpico, din daa niŋ ka manager Zdeněk Zeman kpɛhi o na ka o ti deei Iván Piris din daa chɛ minti pia ni anu ni boli maa naai la. Bin din daa gbaai silimin gɔli October, Zeman daa gbaai saawara ni Marquinhos ni o guubu zuɣu ni o doli o team kuro Corinthians boliŋmɛra  Leandro Castán, ka di daa chɛ ka Nicolás Burdisso daa bɛ piligi boli maa ŋmɛbu. Bɛ daa ti o gban ʒiɛɣu bɛ 4–2 nasara nyɛbu bɛ mini  Milan boli din daa ŋmɛ silimin gɔli December biɛɣ'pishi ni ayi dali din daa niŋ ka o taɣi  Stephan El Shaarawy pɔɣu dibu.

Marquinhos daa ŋmɛ la bupishi ni ayobu Serie A bola lala yuuni maa, ni bunahi mi Coppa Italia. Di shɛli nyɛ o minti pihiwɔyi ŋmɛbu bɛ final boli din daa ŋmɛ silimin gɔli May biɛɣ'pishi ni ayobu dali  din daa niŋ ka Roma koŋ nasara bɛ 0–1 bɛ mini Rome rivals Lazio.

### Paris Saint-Germain

#### 2013–14 season
Silimin July biɛɣ'pishi yini ka dali yuuni  2013, Marquinhos daa dihi o nuu gbana zuɣu din daa nyɛ yuma  French side Paris Saint-Germain ni laɣiri din yiɣisi  €31.4 million. Lahabali din yi  BBC Sport na wuhiya , ni din na nyɛ laɣa kara bɛ ni zaŋ da boliŋmɛra so ŋun zaɣapoli, amaa lahabali din yi  Sky Sports wuhiya ni din pahiri dibaa anu, France's Le 10 Sport lahabali daa wuhiya ni din pahiri dibaa ata. French news channel BFM TV daa buɣisili ni din pahiri dibaa anu laɣa kara bɛ ni zaŋ da boliŋmɛra shɛba ban ŋmɛri nyaaŋa, ni kamani bɛ ni daa da boliŋmɛriba Rio Ferdinand, Thiago Silva, Lilian Thuram n-ti pahi Dani Alves nyaaŋa, niriba pam daa nyɛ ka bɛ ni zaŋ laɣa shɛli da Marquinhos' ŋɔ maa ka hankali ka din ni. O ma daa yɛli ya ni o gbaai la doro, ka PSG nim daa bɛ saɣi n-ti li ka di nyɛla  *Le Parisien* n-daa wuligi lahabali maa ni o mali la shikiri doro (hepatitis). O daa tumi ŋmɛ boli n-ti ba silimin gɔli September biɛɣ'pia ni ayopɔin dali, Marquinhos daa di la o tuuli pɔɣu n-ti ba bɛ 4–1 nasara nyɛbu bɛ mini  Olympiacos boli din daa ŋmɛ Karaiskakis Stadium bɛ yaɣa yaɣa boli ŋmɛbu yuuni 2013–14 UEFA Champions League. Di dabaa anu nyaaŋa, Marquinhos daa tuui ŋmɛ o Ligue 1 boli ka di nyɛla bɛ zaŋ o mi piligi bɛ  1–1 ŋmɛ kpari bɛ mini Monaco. O daa di la o tuuli pɔɣu n-ti club ŋɔ silimin gɔli September biɛɣ'pishi ayi ka dali, bɛ 2–0 nasara nyɛbu bɛ mini  Toulouse. Silimin gɔli October dabaa ayi dali,  o daa di la o pɔɣu din pahiri dibaa ayi bɛ 3–0 Champions League group nasara nyɛbu bɛ mini Benfica. Marquinhos, ŋun daa ŋmɛri ka di daliri nyɛ Thiago Silva daŋ malibu zuɣu, pɔri dibu daa niŋ niriba pam lahiʒibu ni o Piligu boli ŋmɛbu tuma n-ti PSG. Marquinhos daa di pɔɣu shɛli din bahindi nyaaŋa  PSG's 6–1 nasara nyɛbu bɛ mini Bayer Leverkusen din daa chɛ minti pia ni ayobu Champions League din daa ŋmɛ silimin gɔli March biɛɣ'pia ni ayi dali yuuni  2014, amaa bɛ daa bɛ kpɛhi o dabisili shɛli bɛ ni daa kpaɣi  Coupe de la Ligue bɛ mini Lyon boli din daa ŋmɛ silimin gɔli April biɛɣ'pishi yini ka dali. Silimin gɔli May biɛɣ'pia dali, o daa di la boli ŋɔ ni tuuli pɔɣu bɛ  3–1 nasara nyɛbu bɛ mini Lille, lala saha maa ka di daa chɛ ka league champions PSG daa zali taarihi din nyɛ poinchɛ pihinii ni ayobu ka na chɛ boli yini ni bɛ ŋmɛ. 

## Career statistics
### Club

:*Scores and results list Brazil's goal tally first, score column indicates score after each Marquinhos goal.*

## Honours

**Corinthians**
*Copa Libertadores: 2012

**Roma**
*Coppa Italia runner-up: 2012–13

**Paris Saint-Germain**
*Ligue 1: 2013–14, 2014–15, 2015–16, 2017–18, 2018–19, 2019–20, 2021–22, 2022–23
*Coupe de France: 2014–15, 2015–16, 2016–17, 2017–18, 2019–20, 2020–21; runner-up: 2018–19
*Coupe de la Ligue: 2013–14, 2014–15, 2015–16, 2016–17, 2017–18, 2019–20
*Trophée des Champions: 2014, 2015, 2017, 2018, 2019, 2020, 2022
* UEFA Champions League runner-up: 2019–20

**Brazil U17**
*South American Under-17 Football Championship: 2011

**Brazil U21**
*Toulon Tournament: 2014
**Brazil U23**
*Olympic Gold Medal: 2016

**Brazil**
*Copa América: 2019; runner-up: 2021

**Individual**
*UNFP Ligue 1 Team of the Year: 2017–18, 2018–19, 2020–21, 2021–22
*UEFA Champions League Squad of the Season: 2019–20, 2020–21
*Copa América Team of the Tournament: 2021

## Kundivihira